Κατάλογος συγχωνεύσεων ελληνικών ποδοσφαιρικών ομάδων

Αυτή είναι μια λίστα των ελληνικών ποδοσφαιρικών συλλόγων που δημιουργήθηκαν σύμφωνα με τις διατάξεις του νόμου, έπειτα από τη συγχώνευση δύο ή περισσότερων ομάδων.

 Α.Ο. Εθνικός Ολυμπιακός Βόλου έπειτα από συγχώνευση του ποδοσφαιρικού τμήματος του Α.Ο. Εθνικού Βόλου με τον Ολυμπιακό Βόλου το 1961.

 Εθνικός Ο.Φ.Π.Φ. - Α.Ο. Μάνης έπειτα από συγχώνευση του ποδοσφαιρικού τμήματος του Εθνικού Ο.Φ.Π.Φ. με τον Α.Ο. Μάνης το 2004.

 Παναχαϊκή Γ.Ε. 2005 έπειτα από συγχώνευση του ποδοσφαιρικού τμήματος της Παναχαϊκής Γ.Ε. με τον Π.Α.Σ. Πατραϊκό το 2004.

 Α.Σ.Κ. Ολυμπιακός, ο οποίος προέκυψε το 2004 από τη συμφωνία μελών της διοικούσας επιτροπής του ποδοσφαιρικού τμήματος του Ολυμπιακού Βόλου με την ΠΑΕ Α.Σ. Κασσάνδρα και πήρε μέρος στο πρωτάθλημα της Β΄ Εθνικής. Στον αντίποδα, το ερασιτεχνικό τμήμα του συλλόγου (Α.Ο. Εθνικός Ολυμπιακός Βόλου) έπαιξε ταυτόχρονα στη Δ΄ Εθνική και προβιβάστηκε την αμέσως επόμενη χρονιά το 2006 στην Γ' Εθνική, με αποτέλεσμα στον Βόλο να υπάρχουν δυο ομώνυμες ομάδες, με τα ίδια σήματα και διακριτικά και φυσικά τους ίδιους φιλάθλους. Αργότερα το 2008 οι δυο Ολυμπιακοί συγχωνεύτηκαν και το ποδοσφαιρικό τμήμα αμειβομένων ποδοσφαιριστών (ΤΑΠ) του πρώην Α.Ο. Εθνικού Ολυμπιακού Βόλου στην Γ΄ εθνική απορροφήθηκε από την Δόξα Δράμας που αγωνιζόταν στην Δ΄ εθνική.

 Ατρόμητος Αθηνών έπειτα από συγχώνευση της ΠΑΕ Χαλκηδόνα (ομάδα της Super League) με την ΠΑΕ Ατρόμητος Αθηνών (που είχε υποβιβαστεί στη Γ΄ Εθνική) το 2005. Προέκυψε ο νέος Ατρόμητος Αθηνών που αγωνίσθηκε στην Α΄ Εθνική.

 Δόξα Δράμας έπειτα από συγχώνευση με τον Α.Ο. Εθνικό Ολυμπιακό Βόλου το 2008.

 Α.Ο. Θεμιστοκλής Αιγάλεω (ομάδα της Α΄ κατηγορίας ΕΠΣΑ) «απορρόφησε» το καταστατικό του Α.Σ. Ανδρούτσου Γραβιάς (Δ΄ Εθνικής) το 2008 και αγωνίσθηκε στη θέση του.

 ΠΑΟΚ Γλυφάδας έπαιξε στη Δ΄ Εθνική, έπειτα από εξαγορά του Α.Ο. Θεμιστοκλή από τον Κεραυνό Γλυφάδας το 2009.

 Α.Ο.Η. Αιγάλεω έπειτα από την απορρόφηση της ΠΑΕ Ηλυσιακός A.O. (ομάδας Β΄ Εθνικής) από την ΠΑΕ Αιγάλεω Α.Ο., που έλαβε έγκριση τον Αύγουστο του 2009, ενώ η δεύτερη ομάδα είχε υποβιβαστεί στη Δ΄ Εθνική και είχε τεθεί σε διαδικασία εκκαθάρισης. Αυτή η συγχώνευση προκάλεσε αντιδράσεις φορέων του Ζωγράφου και του Αιγάλεω.

 Α.Ε.Π. Ηρακλής 1908 Τον Ιανουάριο του 2012 η Α.Ε. Ποντίων ΠΑΕ συγχωνεύθηκε με το ποδοσφαιρικό τμήμα του Γ.Σ. Ηρακλή της Θεσσαλονίκης, με την ομάδα της Κατερίνης να χρησιμοποιεί το όνομα ΑΕΠ Ηρακλής 1908, το σήμα και τα χρώματα του Ηρακλή και να έχει ως έδρα το Καυτανζόγλειο Στάδιο.

Δείτε επίσης 
 Κατάλογος συγχωνεύσεων ποδοσφαιρικών ομάδων

Παραπομπές

Πηγές 
 Η Football League σβήνει 49 κεράκια onsports.gr

Εξωτερικοί σύνδεσμοι 

 sports.in.gr «Φρένο» στις συγχωνεύσεις και στις αλλαγές ονομασίας από την ΕΠΟ
 Greece - Mergers and Name Changes RSSSF